Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (Miniszteri Bizottság) Ajánlásai egyes állatfajok szállítására. Magyarországon lásd még a 13/1999. (IV.28) KHVM–FM együttes rendeletet.
Paragraph Index: 1024

f) az általános intézkedés és a kiegészítõ, illetve – amennyiben vannak – a különleges tennivalók végrehajtásához szükséges felszerelést. 5.4.3.2 Ezekrõl az utasításokról a feladónak kell gondoskodnia, és a jármû vezetõjének legkésõbb akkor kell átadni, amikor a veszélyes árut a jármûre rakják. Az utasítások tartalmára vonatkozó információt a feladónak legkésõbb a fuvarmegrendelés idõpontjában kell átadnia a fuvarozónak, hogy az minden szükséges intézkedést megtehessen arra, hogy az érintett személyzet tudomást szerezzen az utasításokról és képes legyen azokat megfelelõen végrehajtani és biztosíthassa, hogy a szükséges eszközök a jármûvön legyenek. 5.4.3.3 Az utasítások tartalmáért a feladó a felelõs. Az utasításokat olyan nyelven kell adni, amelyet a veszélyes árut átvevõ jármûvezetõ(k) olvasni és megérteni képes(ek), valamint a kiindulási, a rendeltetési és a tranzit országok minden nyelvén. Olyan országok esetében, amelyeknek több hivatalos nyelve van, az illetékes hatóságnak meg kell határoznia a területén vagy területe egyes részein vagy régióiban alkalmazandó hivatalos nyelvet. 5.4.3.4 Ezeket az utasításokat a jármû vezetõfülkéjében könnyen észrevehetõ módon kell tartani. 5.4.3.5 Az ezen szakasz szerinti olyan írásbeli utasításokat, amelyek nem a jármû rakterében levõ árukra vonatkoznak, az érvényes dokumentációtól oly módon elkülönítve kell tartani, hogy ne legyenek összetéveszthetõk. 5.4.3.6 A szállítónak/fuvarozónak biztosítania kell, hogy az érintett jármûvezetõk megértsék és képesek legyenek az utasításokat helyesen végrehajtani. 5.4.3.7 Több, azonos veszélyt képviselõ csoporthoz tartozó veszélyes anyagokat tartalmazó küldeménydarabok együtt szállítása esetén elegendõ a szállított veszélyes áru osztályonként egy írásbeli utasítás. Ilyen esetben az utasításokban nem kell sem az áru nevét, sem UN számát feltüntetni. 5.4.3.8 Az utasításokat a következõ formában kell elkészíteni: RAKOMÁNY – Itt kell feltüntetni az anyag vagy tárgy helyes szállítási megnevezését, vagy az azonos veszéllyel járó áruk csoportjának nevét, az osztályt és az UN számot, illetve árucsoport esetén azon áruk UN számát, amelyekre az utasítás vonatkozik vagy alkalmazható. – A leírást korlátozni kell pl. a fizikai állapotra, közölve az anyag esetleges színét, szagát, ami segítheti a szivárgás vagy elfolyás észlelését. A VESZÉLY JELLEGE A veszélyek rövid felsorolása: – Fõ veszély – Járulékos veszély, beleértve az esetleges késleltetett hatásokat és a környezetre kifejtett veszélyeket – Tûz vagy hõ hatására mutatott viselkedés (bomlás, robbanás, mérgezõ füst fejlõdése, stb.) – Amennyiben szükséges, itt kell megemlíteni, hogy az anyag vízzel veszélyesen reagál SZEMÉLYI VÉDELEM Itt kell feltüntetni a jármûvezetõ által használandó személyi védõeszközöket a 8.1.5 szakasszal összhangban. A JÁRMÛ VEZETÕJE ÁLTAL VÉGREHAJTANDÓ ÁLTALÁNOS INTÉZKEDÉSEK Itt kell megemlíteni a következõ utasításokat: – A motor leállítása – Nyílt láng és dohányzás tilalma; – A közút megjelölése és az úthasználók, illetve a járókelõk figyelmeztetése – Az emberek tájékoztatása a veszélyrõl, figyelmeztetés a szél felõli oldalon való tartózkodásra – A rendõrség és a tûzoltóság értesítése, amilyen hamar csak lehetséges A JÁRMÛ VEZETÕJE ÁLTAL VÉGREHAJTANDÓ KIEGÉSZÍTÕ ÉS KÜLÖNLEGES TENNIVALÓK Itt kell megemlíteni a megfelelõ tennivalókat, valamint a szállított áru osztályának (osztályainak) megfelelõen azokat az eszközöket, amelyek a kiegészítõ és különleges tennivalók végrehajtásához szükségesek a jármûvezetõ számára (pl. gyûjtõedény, lapát, stb.). Indokolt, hogy a jármûvezetõket megtanítsák azokra a kiegészítõ tennivalókra, amelyek kisebb szivárgások vagy elfolyás kezeléséhez, kiterjedésük megakadályozásához szükségesek, amennyiben ez a testi épségük veszélyeztetése nélkül megtehetõ; Amennyiben a feladó különleges tennivalókat javasol, a jármûvezetõket erre külön ki kell oktatni. Szükség esetén a megfelelõ útmutatásokat itt kell közölni az ezen különleges tennivalókhoz szükséges eszközök felsorolásával együtt. TÛZ Információ a jármûvezetõ részére tûz esetén A jármûvezetõt az oktatás során meg kell tanítani a kisebb jármûtüzek leküzdésére. A rakományt érintõ tûz oltását tilos megkísérelnie. ELSÕSEGÉLY Információt kell adni a jármûvezetõnek arra az esetre, ha a szállított áruval (árukkal) érintkezésbe kerülne. KIEGÉSZÍTÕ INFORMÁCIÓ ************ 5.4.4 Multimodális veszélyes áru nyomtatvány minta Nyomtatvány minta, amely a veszélyes áruk multimodális szállításánál egyesített veszélyes áru nyilatkozatként és konténer megrakási bizonyítványként használható. MULTIMODÁLIS VESZÉLYES ÁRU NYOMTATVÁNY

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes